open-index/open-wikipedia-markdown huggingface dataset:
Paul Tengs

**Paul Egil Tengs jr** (født 13. januar 1964) er en norsk tidligere fotballspiller, trener og gründer. Han startet sin karriere i Eidsvåg. I eliteserien spilte han for Fyllingen. Men han var også innom Brann, Viking, Bryne, Vidar, Sola, Åsane og Hovding. Han spilte også en rekke kamper for aldersbestemte landslag og kretslag.

I løpet av sin tid hos Fyllingen rakk han å score både to mål i Europa League (tidl UEFA-cup) mot Atletico Madrid og i cupfinalen mot Rosenborg. Tengs regnes som en av de største legendene i både Åsane og Fyllingens historie.

I tillegg ble han linket til storklubber som Bayer Leverkusen og Espanyol mens han var på prøvespill hos West Ham og Twente. Han var kjent for sin hurtighet, strålende teknikk og harde skuddfot.

Tengs var trener for Åsane i perioden 2000–2002, i en periode hvor klubben rykket opp fra 2. divisjon til 1. divisjon. Han vant også 3. divisjon med Hovding men tapte 4-3 sammenlagt i playoff mot Os Turn. Han har også vært trener for Åsane sitt juniorlag, Trane og flere kretslag.

Tengs jobber nå som markedssjef i Åsane Fotball - en stilling han har hatt siden opprykket til OBOS-ligaen i 2014.

## Referanser


## Eksterne lenker
*
Karl Arnold (bildekunstner)

**Karl Arnold** (født 1. april 1883 i Neustadt bei Coburg, død 29. november 1953 i München) var en tysk maler, karikaturtegner, illustratør og tegneserieskaper. Han bidro med en lang rekke satiriske vitsetegninger til det tyske vittighetsbladet *[[Simplicissimus]]* fra 1907. Han tegnet også til det innflytelsesrike designmagasinet *[[Die Jugend]]*  som ga det tyske navnet til kunstretningen art nouveau. 

Magasinillustrasjonene til Karl Arnold er kjennetegnet av en uvanlig elegant og sikker linjeføring samt en stor sans for grafiske flateeffekter i samtidas estetiske stilideal. Uttrykket minner sterkt om arbeidene til den norsk-tyske kollegaen Olaf Gulbransson (1873–1858). Arnolds tegninger formidler også skarpe iakttakelser og treffende beskrivelser av mennesketyper i Berlin og i tysk og europeisk samfunnsliv generelt tidlig på 1900-tallet. Bildene hans kan derfor sees som et portrett av en tidsepoke, som en mildere variant av den ekspresjonistiske tegneren George Grosz (1893–1959).

## Referanser


## Eksterne lenker
* Kort biografi på lambiek.net
* Fyldigere biografi (på engelsk)
* Karl Arnolds tegninger i ''Simplicissimus'' (velg «Arnold, Karl»)
* Eksempler på Karl Arnolds tegninger i ''Simplicissimus'' 1910-1911 (på fransk)
* Eksempler på Karl Arnolds tegninger i ''Simplicissimus'' 1918 og 1926 (på fransk)
Eifred Markussen

**Eifred Markussen** (født 2. januar 1955) er seniorforsker ved Nordisk institutt for studier av innovasjon, forskning og utdanning. Han er utdannet cand.polit. innen sosialpedagogikk, og har de siste årene spesialisert sin forskning på videregående opplæring og frafallsproblematikk. 

## Bibliografi i utvalg
* med Silje Kristin Gloppen: NIFU-rapport 2-2012: *Påbygg – et gode eller en nødløsning? En studie av påbygging til generell studiekompetanse i Østfold, Akershus, Buskerud, Rogaland og Nord-Trøndelag skoleåret 2010-2011*. NIFO. Oslo. 2012. 
* med Solveig Holen og Berit Lødding: NIFU-rapport 10-2012: *De’ hær e’kke nokka for mæ: Om bortvalg, gjennomføring og kompetanseoppnåelse i videregående skole i Finnmark skoleåret 2010-2011*. NIFO. Oslo. 2012. 
* *Frafall i utdanning for 16-20 åringer i Norden* NIFU. Oslo. 2010. 
* *Menneskeverd: funksjonshemmede i Norge*. NIFU. Oslo. 2000. 

## Eksterne lenker

*  Ansatteside NIFU
Sandbekkstua

**Sandbekkstua**, tidligere kalt Blystadhuset, er et av de eldste hus i Rælingen i Akershus, muligens det aller eldste. Det har antakelig ikke vært hverken gårdsbruk eller husmannsplass, bare et lite, velbygd hus ved allfarvei.

Et sted heter det at opprinnelsen går tilbake til et ukjent antall år før 1686, et annet sted at huset ble oppført i 1736-37 for Christen Sandbekken og Mari Madsdatter Bjørnholt. Den første dateringen er knyttet til Torsten Bjørnstreben, som skal ha vært en krovert for farende folk på veien fra Marikollen forbi Sandbekkstua mot Christiania og vice versa. Han ble domfelt for ulovlig utskjenkning. Huset fungerte en lengre periode som hvileplass med utskjenkning av øl og sterkere saker for forbifarende, spesielt brukte de mange plankekjørere stedet.

Veien som man kan se restene av forbi Sandbekkstua, er fra oldtiden. Åsveien eller Kongeveien over åsen ved Blystadlia var en del av hovedferdselsåren fra Oslo via Fredrikstad til København. Kong Håkon Håkonsson reiste denne vei da han kom hjem fra Sverige i 1225. Da Det Norske Postvesen ble opprettet i 1647, ble posten fra København kjørt over Rælingsåsen en gang hver uke.

Fra 1884 til 1979 var huset i familien Blystads eie, de siste årene brukt av enkefru Blystad som sommeroppholdssted.

1979 overtok Rælingen kommune huset med 5,5 mål tomt med sikte på bevaring. De første midler til restaurering ble avsatt allerede i 1980. Den 13. desember 1983, etter mange strevsomme dugnadstimer av kunstforeningens medlemmer og økonomisk innsprøyting fra kommunen på ca. en halv million kroner, kunne formannen i kommunens kulturstyre overrekke nøkler og gjestebok til Rælingen kunstforening, som fortsatt disponerer huset.

## Se også
* Rælingen kunstforening
* Løvenstad

## Eksterne lenker
* Om Sandbekkstua - Rælingen kunstforening
Kitty Barne

**Marion Catherine «Kitty» Barne** (1882–1961) var en britisk barnebokforfatter og dramatiker.

Hun studerte ved Royal College of Music, og giftet seg i 1912 med Eric Streatfeild, en slektning av barnebokforfatteren Noel Streatfeild. Under andre verdenskrig var hun frivillig i Women's Voluntary Service, og var ansvarlig for mottaket av evakuerte barn fra London til Sussex. Dette ga inspirasjon til *[[Visitors from London]]* (1939), som skildrer hvordan fire søsken og deres tante Myra får ansvar for en gruppe på 17 evakuerte bybarn, barn som er ukjent med livet på landet. Handlingen er lagt til 1939.

Barne debuterte med *The Easter Holidays* i 1935, den er senere gjenutgitt som *Secret of the Sandhills*. I alt skrev hun over tyve bøker, mange med musikk som tema. I ettertid er hun best kjent for hestebøkene *Rosina Copper* (1954) og *Rosina and son* (1956), og for *Visitors from London* (1939), som ble tildelt barnebokprisen Carnegie Medal.

Ingen av hennes bøker er oversatt til norsk.

## Referanser
Jean-Jacques Annaud

**Jean-Jacques Annaud** (født 1. oktober 1943 i Juvisy-sur-Orge i departementet Essonne i Île-de-France) er en fransk filmregissør, filmprodusent og manusforfatter.

## Filmografi

## Priser og nominasjoner
* **[[César-prisen]]**
** 1982: *[[Ildkrigen]]* (**Vant - Beste film**)
** 1982: *[[Ildkrigen]]* (**Vant - Beste regissør**)
** 1987: *[[Rosens navn (film)|Rosens navn]]* (**Vant**)
** 1988: *Bjørnen* (*Nominert - Beste film*)
** 1988: *Bjørnen* (**Vant - Beste regissør**)
** 1992: *[[Elskeren (film)|Elskeren]]* (*Nominert*)
* **[[David di Donatello]]**
** 1987: *[[Rosens navn (film)|Rosens navn]]* (**Vant**)
* **[[European Film Academy]]**
** *[[Fiende ved porten]]* (*Nominert*)

## Referanser


## Eksterne lenker
* 
*
Hic sunt dracones

**Hic sunt dracones** (norsk: «her finnes drager», Capitalis Monumentalis: *HC SVNT DRACONES*) er et latinsk uttrykk som brukes om uutforsket land.

Den moderne bruken av uttrykket stammer fra en antakelse om at tidligere tiders kartmakere skrev dette ved kanten av den kjente verden. I praksis er uttrykket kun gjenfunnet på ett historisk kart; på Hunt-Lenox-globusen datert til ca. 1503–1510 er HC SVNT DRACONES skrevet på et område øst for Asia. B.F. de Costa, som skrev om globusen i *Magazine of American History* i september 1879, antok imidlertid at Dracones her viser til Dagroians, et kongerike beskrevet av Marco Polo. En annen hypotese går ut på at innskriften skyldes historier om komodovaraner på den indonesiske øygruppen.

## Referanser
Sabotøren

***Sabotøren*** var en illegal avis som ble utgitt i Norge i krigens siste måneder. Den kom med undertittelen «Organ for Sabotørenes Landsforbund». Bak avisen sto motstandsfolk fra Norges Kommunistiske Parti.

Avisen kom med første nummer i januar 1945, og rakk fire utgaver før frigjøringen. *Sabotøren* var teknisk sett en av de mest avanserte illegale avisene motstandsbevegelsen klarte å produsere under krigen. Den kom i trykt versjon, med både fotografier og tegninger.

*Sabotøren* inneholdt ikke bare oppfordringer til sivil ulydighet og sabotasje, men ga detaljerte veiledninger: Den inneholdt for eksempel pedagogiske beskrivelser og tegninger som viste hvordan lokomotiver og jernbanelinjer kunne settes ut av spill. Man anbefalte å ødelegge smøresystemer så hjul gikk varme, sabotere bremsesystemer, tette vannkjeler og bruke sprengstoff. Kapping av signal- og telegrafledninger samt ombytting av merkingen på jernbanevognene var også effektivt.

*Sabotøren* brakte en rekke rapporter fra vellykkede sabotasjeaksjoner. Arne Taraldsen sto for noen av tegningene i avisen.

## Eksterne lenker
* ''Sabotøren'' på nkp.no
* Om ''Sabotøren'' hos Universitetsbiblioteket i Bergen
Ramón Puerta

**Federico Ramón Puerta** (født 9. september 1951 i Apóstoles i provinsen Misiones i Argentina) er en argentinsk peronistisk politiker og tidligere argentinsk interimspresident.

Da visepresident Carlos Àlvarez fratrådte i 2000 ble Ramón Puerta i egenskap av sin rolle som senatets ordførende som erstattet president Fernando de la Rúa etter at denne forlot presidentpalasset i desember 2001. Ramón Puerta innehadde presidentembetet i to dager frem til  at senatet bestemte at Adolfo Rodríguez Saá skulle overta om landets president. 

## Referanser
HOP!

**HOP!** er et fransk flyselskap som operer flyvninger for Air France. De har en flåte på 108 mellomdistansefly og har hovedbase på Saint-Exupéry internasjonale lufthavn. 

HOP! opererer flyvninger innenriks i Frankrike, samt til ulike destinasjoner på det europeiske kontinentet.

## Flåte
Selskapets flåte den 31. mars 2013:

## Eksterne lenker
* 
* Selskapet hos planespotters.net
AIS Airlines

**AIS Airlines** er et lite flyselskap fra Nederland. Det driver med utleie av flykapasitet og har en flåte av British Aerospace Jetstream 32.

Selskapet opererer i dag (2013) flyvningene for det virtuelle flyselskapet Krohn Air, på strekningene Trondheim-Ålesund og Trondheim-Molde.
## Destinasjoner

;Tyskland
* Münster/Osnabrück - Münster Osnabrück lufthavn **Base**
* Stuttgart - Stuttgart lufthavn

;Sverige
* Borlänge - Dala lufthavn **Base**
* Göteborg - Göteborg-Landvetter lufthavn
* Malmö - Malmö lufthavn
* Örebro- Örebro lufthavn

;Nederland
* Groningen - Groningen lufthavn Eelde **Base** 

;Danmark
* København - Københavns lufthavn

## Flåte
Pr September 2015 operer selskapet med følgende fly:

## Referanser


## Eksterne lenker
*
Police Investigations & Review Commissioner

**Police Investigations & Review Commissioner** (**PIRC**) er tilsynsorganet for Skottlands politi. Det ble opprettet 1. april 2007 under navnet *Police Complaints Commissioner for Scotland* og fikk sitt nåværende navn 1. april 2013. Tilsynsorganet har ansvar for å gjennomføre uavhengig etterforskning av de mest alvorlige hendelsene hvor politiet er involvert, og føre uavhengig kontroll med måten politiet behandler klager fra publikum. PIRC har imidlertid ikke myndighet til å motta anmeldelser om straffbare handlinger utført av politiansatte, da dette ligger til påtalemyndigheten, Crown Office and Procurator Fiscal Service.

PIRC har over 40 ansatte. Direktør er professor John McNeill.

## Referanser


## Eksterne lenker
*
Trakhis

**Trakhis** (gresk: Τραχίς) var en region i antikkens Hellas som lå sør for elven Sperkhios og den var bosatt av den greske stammen malierne.

## Lokalisering
Den viktigste byen i området ble også kalt Trakhis fram til 426 f.Kr. da den ble døpt Heraklea Trakhinia. Den lå vest for Thermopylene, den smale kystpassasjen på grensen mellom Thessalia og Lokris. Trakhis er lokalisert akkurat vest for den vestligste enden av øya Euboia, nord for Delfi. 

## Mytologi
I henhold til gresk mytologi var Trakhis hjemmet til Keyks og Alkyone. Også en kong Keyks fra Trakhis finnes i gresk mytologi. Herakles ble sendt til Trakhis etter den spartanske kongen Eunomos' død og her ble han venn med kong Keyks og hans sønn Hippasos.

Byen er også nevnt av Homer og ble nevnt for siste gang i antikken av geografen Pausanias i hans verk *Beskrivelse av Hellas*. 

*Kvinnene fra Trakhis* (gresk: Τραχίνιαι, Trachiniai) er tittelen på en athensk tragedie skrevet av Sofokles. Den handler om Deianeira, Herakles' hustru, som uforvarende drepte ham med «Nessos' skjorte».

## Trakhis / Heraklea i antikken og senere
Bosetningen i byen som tidligere het Trakhis ble omdøpt til Heraklea Trakhis eller Trakhinia av spartanerne. Deres forsøk på bosetning midt under peloponneskrigen feilet da den ble angrepet av folk fra Thessalia. I antikken var byen også kjent for å ligge ved foten av det fjellet Oeta hvor Herakles døde, foruten også å være stedet hvor hans etterkommere skal ha bosatt seg.

I løpet av perserkrigene gikk den persiske hæren i land på de fruktbare slettene ved Heraklea og slo leir her før de marsjerte videre til sin skjebne ved Thermopylene. Efialtes av Trakhis forrådte sitt land og sitt folk til perserne i håp om bli belønnet ved å vise fienden en veg rundt den allierte posisjonen ved Thermopylene, og således hjelpe dem å vinne slaget ved Thermopylene i 480 f.Kr.

Under den greske selvstendighetskrigen ble området berømt for sine motstandskjempere eller «klepts», en betegnelse som betydde fjellkrigere eller rett og slett banditter. De omfattet de som bekjempet den tyrkiske undertrykkelsen og særlig den tyrkiske «harach», en forhatt skatt på jordbrukartikler. Under den andre verdenskrig var området like innbitt i sin motstand mot de tyske nazistene. En vesentlig jernbanebro som knyttet sørlige og nordlige Hellas sammen ble ødelagt av motstandsbevegelsen.

I dag er landsbyen Heraklea et blomstrende jordbrukssamfunn.

## Arkeologi
I nærheten av dette stedet har arkeologer avdekket graver fra den mykenske tid. Nyere utgravninger har også avdekket en rekke små graver ved foten av fjellet Oeta i nærheten av breddene til elven Asopos.

## Litteratur
* Pausanias: *Beskrivelse av Hellas*, X, 22, 1; III, 23, 5.
* Thukydides: *Historien til peloponneserkrigen*, II, 92.

## Eksterne lenker
* «Trachis» i: William Smith: *Dictionary of Greek and Roman Geography*. London 1854.
Adolfo Rodríguez Saá

**Adolfo Rodriguez Saá** (født 25. juli 1947 i San Luis i Argentina) er en argentinsk politiker, tidligere president, og tidligere guvernør for provinsen San Luis i fem mandatperioder (fra den 11. desember 1983 til den 22. desember 2001). Han ble utropt til Argentinas president i den legislative forsamling den 23. desember 2001 for å utøve embetet i sju dager, fram til at han fratrådte den 30. desember 2001. Han var kongressrepresentant 2003 - 2005 og ble i 2005 senator for provinsen San Luis. 

## Referanser


## Eksterne lenker
* 
*  Rodriguez Saás familie
*  Rodríguez Saás avgangstale.
* BBC News. 31 december 2001. Argentina 'to cancel' elections.
* BBC News. Argentina's seven-day president — Rodríguez Saá's profile.
* CNN.com. 31 December 2001. Argentina president resigns - Becomes third leader in 10 days to quit.
Namdal Bruk

**Namdal Bruk AS** er et norsk eiendoms- og kapitalforvaltningsselskap med hovedkontor i Namsskogan Familiepark rett ved E6 på Trones i Namsskogan, 45 km nord for Grong. Bruket forvalter 713&nbsp;000 dekar skog og fjell i de syv kommunene Røyrvik, Namsskogan, Namsos, Høylandet, Grong, Lierne og Flatanger, og utgjør ca 3,2 % av Nord-Trøndelag fylkes areal. Selskapets hovedgeskjeft er skogbruk. Ut over dette selger det jakt- og fiskeprodukter, driver kurs og konferansested, og leier ut hytter og hytteområder. 

## Se også
*Liste over Norges største grunneiere

## Referanser




## Eksterne lenker
*
Ulvig Kiær

**Ulvig Kiær AS** er et norsk eiendoms- og kapitalforvaltningsselskap i Nord-Trøndelag som ble etablert i 2003 i forbindelse med overtagelse av Norske Skogs eiendommer i Nord-Trøndelag. Selskapet eies av Anders Kiær og Anne Ulvig. Bruket forvalter 700&nbsp;000 dekar skog og fjell i de syv kommunene Grong, Lierne, Namdalseid, Namsskogan, Namsos, Overhalla og Verran, og utgjør ca 3,1 % av Nord-Trøndelag fylkes areal. Selskapet er grunnlagt på deler av eiendommen som utgjorde Van Severen og Folla bruk, med sine røtter tilbake til 1849. Selskapets hovedgeskjeft er skogbruk. Ut over dette selger det jakt- og fiskeprodukter, driver kurs og konferansested, og leier ut hytter og hytteområder.

## Se også
*Liste over Norges største grunneiere

## Referanser




## Eksterne lenker
*
Keyks

**Keyks** (gresk: Κήϋξ, *Kēüx*) var i henhold til gresk mytologi sønn av Hesperos og var konge av Thessalia. Han var gift med Alkyone og de to var svært lykkelige sammen. I henhold til Pseudo-Apollodorus' fortelling kalte de hverandre ofte for «Zevs og Hera». Det mislikte Zevs selv, og da Keyks en dag var ute på havet, kastet guden en lynstråle mot båten hans og han døde. Keyks opptrådte senere for Alkyone som et gjenferd for å fortelle henne om sin skjebne. I sorg kastet hun seg i havet og druknet. Gudene angret seg og av medlidenhet forvandlet de dem begge til isfugler (*halcyonidae*), eller halykonfugler.

Den romerske poeten Ovid og den latinske forfatteren Hyginus har begge gjenfortalt parets metamorfoser (forvandlinger) i og etter Keyks omkom i stormen, skjønt begge har utelatt at de kalte hverandre for «Zevs og Hera» – og Zevs påfølgende raseri – som en årsak for det. De begge gjør metamorfosen til opprinnelsen til «halykondager», de syv dagene om vinteren når det aldri opptrer storm. Begge forfatterne hevdet at disse var opprinnelig de syv dagene hvert år hvor Alkyone (som isfugl) la sine egg og lå på deres rede ved stranden mens hennes far Aiolos, vindguden, holdt vinden tilbake og dempet bølgene slik at hun kunne være trygg. Denne fasen har siden blitt referert til som en fredelig tid.

Myten har også kortvarig blitt nevnt av Vergil, men uten at Zevs' raseri er nevnt.

Det er to figurer ved navn Keyks i gresk mytologi. Den første var den Keyks som var gift med Alkyone og omtalt over som forvandlet til fugler. Den andre Keyks var en konge i Trakhis i Theassalia, og en nevø av Amfitryon, stefar av Herakles. Denne Keyks, konge av Trakhis, ble venn med Herakles og tilbød ham beskyttelse mot kong Eurytos av Oikalia. Keyks' sønn Hippasos fulgte Herakles på hans hærtokt mot Eurytos, men i slaget ble Hippasos drept. Keyks av Trakhis hadde også en datter ved navn Temistonoe som ble gift med kong Kyknos.

Ulike arter av isfuglene er oppkalt etter myten.

## Referanser


## Eksterne lenker
* 
* «Ceyx» i: Smith: *Dictionary of Greek and Roman Biography and Mythology*, v. 1, s. 676

Personer fra Thessaloniki
Loro Parque

**Loro Parque** (spansk for *Papegøyeparken*) er en dyrepark i Puerto de la Cruz på øya Tenerife (Kanariøyene, Spania). De første årene etter åpningen i 1972 konsentrerte parken seg særlig om papegøyer og andre tropiske fugler. Loro Parque er i dag bedre kjent for sine show med delfiner, spekkhuggere og sjøløver. I parken finnes også blant annet sjimpanser, gorillaer, jaguarer, tigere, store skilpadder og akvarier med haier og tropiske fisker. Parken er en av de største turistattraksjonene på Kanariøyene.

## Eksterne lenker
*
Thomas Mars

**Thomas Mars** (født 1976) er en fransk tekstforfatter og vokalist og en sjelden gang trommis i det fransk bandet Phoenix. Mars spilte trommer da Phoenix var backingband for Air på britisk tv.

## Familie
Han har vært gift med filmregissøren Sofia Coppola siden 27. august 2011 da paret giftet seg ved villaen til familien hennes i Bernalda i Italia. De har døtrene Romy, født 28. november 2006 og oppkalt etter hennes bror Roman Coppola og Cosima født i New York den 18. mai 2010 sammen. Paret møtte hverandre da de jobbet med soundtracket til Coppolas film The Virgin Suicides. Mars og bandet han spiller i, Phoenix, har senere gjort gjesteopptreden i hennes film Marie Anotinette som er filmet på Mars' hjemsted; Versailles. Her spiller bandet en gruppe musikere som underholder Marie Anoinette.

## Referanser


## Eksterne lenker
* 
* 
*
Jules Pascin

**Julius Mordecai Pincas** (født 31. mars 1885 i Vidin i Bulgaria, død 5. juni 1930), kjent som **Pascin**, **Jules Pascin** og **«Prinsen av Montparnasse»**, var en bulgarsk maler og illustratør.

Julius Pincas hadde spansk-sefardisk jødisk far og serbisk-italiensk mor. I 1902 begynte han på kunstskole i Wien, men flyttet seinere blant annet til München der han bidro som tegner til art nouveau-tidsskriftet *[[Die Jugend]]* og det satiriske vittighetsbladet *[[Simplicissimus]]*. I 1905 flyttet han til Paris som del av en større kunstnertilstrømning til byen tidlig på 1900-tallet. Han tok da kunstnernavnet Jules Pascin og viet seg for alvor til malerkunsten. Han arbeidet både i Frankrike og i USA der han bodde fra 1914 fram til 1920, året da han ble amerikansk statsborger, men flyttet tilbake til Paris.

Jules Pascins mest kjente motiv er kvinnelige nakenstudier. Bildene bærer likheter med verk av Henri Toulouse-Lautrec og Edgar Degas, men også samtidige kunstnere som George Grosz og Egon Schiele. Han regnes som modernist og var tilknyttet kunstnermiljøene rundt Montparnasse.

Pascin led av gjentatte depresjoner og alkoholmisbruk, og begikk selvmord ved å henge seg da han var 45 år. På begravelsesdagen holdt alle galleriene i Paris lukket.

## Galleri

Image:Jules Pascin-Drawing1.jpg|«Akt på stol», tegning
Image:Jules Pascin Déjeuner.jpg|«Lunsjen» (*Le Déjeuner*), 1923
Image:Jules Pascin Mother and child.jpg|«Mor og barn»
File:Portrait of Lucy Krohg Jules Pascin.jpeg| «Lucy Krohg», ca. 1925
Image:Jules Pascin Portrait Mimi Laurent.jpg|«Mimi Laurent» 1927–1928


## Referanser


## Eksterne lenker
* 
* Tidslinje (på engelsk)
Monokromatisk

**Monokromatisk** skilles mellom monokromatisk og monokromatisk lys.

Monokromatisk lys er lys ved en bestemt bølgelengde som ikke skiller seg når det går igjennom et prisme, vanndråpe eller andre objekter som skiller ulike bølgelengder fra hverandre.

Et monokromatisk bilde kan skille seg fra monokromatisk lys ved at to ulike farger av monokromatisk lys, sammen kan lage en ny farge og vises som monokromatisk bilde.
Hvis fargen fra et monokramatisk bilde som har blitt satt sammen av to monokramatiske lys går igjennom et prisme, vil de opprinnelige monokramatiske lysene skille seg igjen.

Som vist på bildet ved forstørrelse av en LCD-skjerm ser man at fargene er satt sammen av flere farger. Hver av fargene som vist gjennom forstørrelsen er alene et monokromatisk lys. Disse kan sammen lage et monokromt bilde som vist på bildet under av bygningen.
Norvegiana API

**Norvegiana** er en datamodell, en database (datalager) og en webservice med formål å gjøre kulturarvsinformasjon lettere tilgjengelig. Norvegiana er en teknisk infrastruktur som aggregerer data fra ulike databaser og informasjonskilder og tilgjengeliggjør dataene for andre brukere, bl.a. for å bygge applikasjoner via et åpent API.

APIet leverer data om enkeltobjekter i xml, json eller kml-format. En stor andel (særlig foto fra DigitaltMuseum) er stedfestet med koordinater (geografiske, desimalgrader,; og UTM 33). APIet er åpent, og det kreves ingen nøkkel.

Følgende datakilder er tilgjengelige i Norvegiana (per jan. 2013):

* DigitaltMuseum - historiske fotografier, gjenstander, kunst (1,1 mill objekter)
* Digitalt fortalt - digitale fortellinger (1.975 fortellinger)
* Arkivportalen - arkivkataloger fra statlige, kommunale og private arkiver (3,0 mill dokumenter)
* Foto SF - Fylkesfoto Sogn og Fjordane (60.000 foto)
* Foto MR - Fylkesfotoarkivet Møre og Romsdal (140.000 foto)
* Stadnamn SF - stedsnavn Sogn og Fjordane (175.000 stedsnavn)
* Stadnamn MR - stedsnavn Møre og Romsdal (samme database som Stadnamn Sogn og Fjordane; 130.000 stedsnavn)
* Kildenett - Historisk kilde- og kunnskapsbase for Trøndelag (1.500 artikler)
* Musikkarkiv, tradisjons-musikk Sogn og Fjordane (14.000 innførsler)
* Kulturhistorisk leksikon Sogn og Fjordane (1.800 artikler)

Norvegiana og de enkelte datasettene er beskrevet i notatet “Norvegiana og KNreise – datamodell, innhold og databaser, API”.

## Eksterne lenker
* Norvegiana API
* Norvegiana API - dokumentasjon
Girls (TV-serie)

***Girls*** er en amerikansk TV-serie av HBO (Home Box Office). Første episode ble sendt på amerikansk TV den 15. april 2012. Serien er skrevet og regissert av Lena Dunham. Hun er også seriens hovedrolle-innehaver.

Serien er et komediedrama som følger en venninne-gjeng, og deres liv i New York. Handlingsløpet og seriens hovedroller skal være inspirert av Lena Dunhams opplevelser og erfaringer. Det ble produsert seks sesonger. 

## Handling
Den håpefulle unge skribenten Hannah Horvath får sjokk da foreldrene plutselig bestemmer seg for ikke lenger å støtte henne økonomisk. Det har de gjort helt siden hun ble uteksaminert fra Oberlin College for to år siden.

Hannah blir dermed overlatt til seg selv i Greenport i Brooklyn sammen med vennegjengen sin. Sammen forsøker de å navigere gjennom tyve-årene.

## Skuespillere
* Lena Dunham som Hannah Helene Horvath: en ung aspirerende forfatter bosatt i Greenpoint, Brooklyn - men opprinnelig fra East Lansing, Michigan. Hun er kjent for sin narsissisme og umodenhet, som sliter med å forsørge seg selv - og finne en ny retning i livet hennes.
* Allison Williams som Marnie Marie Michaels: Hannahs beste venn og. I begynnelsen av Sesong 1 bor de i samme leilighet. Hun jobbet som assistent ved et kunstgalleri, men får sparken i Sesong 2 og blir overlatt til å forfølge drømmen sin: en karriere innenfor musikk.
* Jemima Kirke som Jessa Johansson: En av Hannahs nærmeste venninner, av britisk opprinnelse. Hun er kjent for å være bohemsk, uforutsigbar og frekk.
* Zosia Mamet som Shoshanna Shapiro: Jessas naive og uskyldige amerikanske kusine som studerer «media, kultur og kommunikasjon» ved New York University. Hun liker TV-serien Sex and the City, og er flau over å fremdeles være jomfru i begynnelsen av TV-serien.
* Adam Driver som Adam Sackler: En reservert, lidenskapelig ung mann, Adam arbeider som snekker på deltid, og forsøker å begynne som skuespiller.
* Alex Karpovsky som Raymond Ploshansky: Utvikler etter hvert forhold med både Shoshanna og Marnie.
* Andrew Rannells som Elijah Krantz: Hannahs tidligere kjæreste fra college, som avslører at han egentlig er homofil.
* Ebon Moss-Bachrach som Desi Harperin. Til tross for at han allerede har en kjæreste, Clementine, inngår han og Marnie et seksuelt forhold som han forsøker å holde hemmelig - til Marnies fortvilelse. Clementine slår til slutt opp med ham.
* Jake Lacy som Fran Parker. En kollega av Hannah, som hun begynner å gå på stevnemøter med. I løpet av Sesong 5 flytter Fran inn, sammen med Hannah og Elijah. Men Fran og Hannah er ikke lenger kjærester mot slutten av sesongen. 

## Eksterne lenker
*
Malifaux

**Malifaux** er et karakterdrevet skirmish-nivå miniatyrspill produsert av det amerikanske selskapet Wyrd Miniatures og lansert på verdens største spillmesse, Gen Con i august 2009. Spillet finner sted i og rundt byen Malifaux i et parallelt westernunivers tilgjengelig fra vårt univers gjennom *the Breach*, hvor det prospekteres etter *Soul Stone* (Sjelestein) som er grunnlaget for bruk av magi. Hele spillets økonomi dreier seg om bruk av denne resursen. Det spilles på et bord på 91 x 91 cm med en god del terreng. I stedet for terninger brukes det en kortstokk, hvor tilfeldig trukne kort kan manipuleres på ulike måter. Etter flere *errata* ble nye regler publisert i 2011. Spillet kom i andre utgave i august 2013. Spilluniverset er også grunnlaget for rollespillet Through the Breach (2013). 

## Fraksjoner
I Malifaux kjemper seks fraksjoner om kontrollen med sjelesteinutvinningen.

* *The Guild* (Gildet) kontrollerer Malifaux og *the Breach*. Deres hovedfokus er å kontrullere utvinningen og distribusjonen av sjelestein. Figurenes design er hentet fra det ville vesten.

* *The Arcanists* (Arkanistene) er individer og grupper som praktiserer magi utenfor Gildets kontroll. Deres framste frontorganisasjon er fagforeningen *the Miners & Steamfitters Union* som ledet av Ramos utgjør en tolerert opposisjon til Gildet. Av andre grupper kan nevnes *Order of the Chimera* og Collettes dansepiker. Fraksjonen blander steampunkestetikk med det ville vesten.

* *The Resurrectionists* (Gjenoppliverne) kommanderer de udøde hærskarer. 

* *The Neverborn* (de Ufødte) er den opprinnelige befolkningen i Malifaux. De er materialiserte mareritt.

* *The Outcasts* (de Utstøtte) er enkelte mindre grupper som er uavhengige av de større fraksjonene i spillet, men som gjerne kan leies inn av disse. 

* *Ten Thunders* (Ti tordner) er en mafialiknende fraksjon i spilluniverset som kontrollerer sin egen * lesser Breach*. De henter sin estetikk fra Sørøst-Asia. 

* *Gremlins* tilhører som *Neverborn* den opprinnelige befolkningen i Malifaux. De henter sin inspirasjon fra Snøfte Smith-lignende hillbillys og ble lansert som en egen fraksjon fra andre utgave av spillet.  

## Referanser


## Eksterne lenker
* Wyrd Wyrd Miniatures hjemmeside
* Malifaux Malifauxs ofissielle hjemmeside
* PullmyFinger  Fandrevet Malifaux taktikk-wiki
Nanna (kvinnenavn)

**Nanna** er et nordisk kvinnenavn med flere forskjellige opprinnelser. Navnet er mest utbredt i Danmark. Det lignende navnet *Nana* er svært vanlig i Georgia.

*Nanna* har svensk navnedag 3. april, norsk navnedag 4. april og finsksvensk navnedag 9. juli.

## Etymologi
Navnet *Nanna* har flere forskjellige opprinnelser. Det er:
* et norrønt navn med opprinnelse i det urgermanske navneleddet **nanþi-*, «modig».
* en kjæleform av *[[Anna]]* («nåde»), *[[Johanna]]* («Gud er nådig»), *[[Amanda]]* («verd å elske») og *[[Marianne]]* («sterk, vakker» + «nåde»).
* dannet av det svenske dialektordet *nanna*, «mamma».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ennigaldi-Nanna (500-tallet f.Kr.), nybabilonsk prinsesse
* Nanna Broch (1879&ndash;1971), norsk boligkontrollør
* Nanna Ditzel (1923&ndash;2005), dansk møbeldesigner
* Nanna Lüders Jensen (f. 1963), dansk sanger kjent som «Nanna»
* Nanna Bryndís Hilmarsdóttir (f. 1989), islandsk sanger og gitarist

## Annen bruk av navnet
* Nanna, Balders hustru i den norrøne mytologien
* Mad Nanna, australsk rock/pop-gruppe
* *[[Amma Nanna O Tamila Ammayi]]*, indisk film fra 2003

## Referanser


## Eksterne lenker
Holtanna

**Holtanna** er et fjell i Drygalskifjella i Dronning Maud Land. Det ligger i den østre delen av Fenriskjeften, om lag to kilometer nord for Mundlauga og to kilometer sør for Kinntanna. Holtanna består av to markante granittsøyler som strekker seg 7-800 meter over isflaten; den søndre toppen måler 2650 moh. og den nordre 2577 moh. Fjellsiden øst for de to toppene er dekket av en botnbre.

Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble fjellet navngitt.

Holstanna og en rekke andre topper i området, deriblant Ulvetanna, ble besteget første gang i sesongen 1996/97 av en norsk ekspedisjon ledet av Ivar Tollefsen. Han ga den nordre toppen navnet *Holstind*. Dette navnet er ikke godkjent av Norsk Polarinstitutt, som er norsk navnemyndighet i Antarktis.

## Se også
*Liste over fjell i Dronning Maud Land

## Referanser
Skarsnuten

**Skarsnuten** kan vise til:

*Skarsnuten (Dronning Maud Land), fjell i Dronning Maud Land
*Skarsnuten (Svalbard), fjell på Svalbard
*Skarsnuten (hotell), hotell i Hemsedal
*Skarsnuten (slått), gangar i 6/8 takt
Skarsnuten (Dronning Maud Land)

**Skarsnuten** er en fjelltopp i den sørlige delen av H.U. Sverdrupfjella i Dronning Maud Land. Den ligger nord for Rootshorga og høyeste punkt måler 2280 moh.

Området ble fotografert fra fly av den tredje tyske antarktisekspedisjonen (1938–39) under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen 1949–52 og den norske antarktisekspedisjonen 1956–60.

## Se også
*Liste over fjell i Dronning Maud Land

## Referanser
Ritschertind

**Ritschertind** er et fjell i Wohlthatmassivet i Dronning Maud Land. Det er det høyeste fjellet i Gruberfjella og strekker seg 2791 moh.

Fjellet ble oppdaget av den tyske antarktisekspedisjonen 1938–39 under ledelse av Alfred Ritscher og navngitt *Ritschergipfel* etter ekspedisjonslederen. Detaljert kartlegging av området ble utført under den norske antarktisekspedisjonen 1956–60.

## Se også
*Liste over fjell i Dronning Maud Land

## Referanser
Laupen kraftverk

**Laupen kraftverk** er et prosjektert vannkraftverk i Rana kommune.

Helgelandskraft søkte i 2008 konsesjon fra NVE til etablering av kraftverket. Denne ble innvilget i 2013.

Kraftverket vil ha en årsproduksjon på 22,5 GWh.

Et 9,4 kvadratkilometers område i Laupen på Sjonfjellet vil være nedbørfelt for kraftverket, som vil utnytte det 402,5 meter høye fallet i Sagelva som renner ut i Ranfjorden.

Status august 2017: et eksplosivt kostnadshopp på over hundre millioner stopper prosjektet. 

## Kilder
* Grønt lys for Laupen kraftverk, ranablad.no
* Kostnadssprekk
Tiril Sjåstad Christiansen

**Tiril Sjåstad Christiansen** (født 1995) er en norsk kjøpesenterleder, programleder og tidligere freestylekjører som representerte Geilo Idrettslag. Hun la opp etter Vinter-OL 2018 i Pyeongchang.

Christiansen er barnebarn av alpinisten Asle Sjåstad (1930–2009) og lillesøster til skiskytteren Vetle Sjåstad Christiansen og programlederen Pia Rivelsrud.

## Karriere
Under Vinter-OL for ungdom 2012 i Innsbruck tok Christiansen Norges fjerde medalje, med sin sølvmedalje under halfpipeøvelsen i Kühtai.

I sin debutsesong som senior, vinteren 2012/13, tok hun gull i slopestyle under Vinter-X Games Aspen 2013, foran Kaya Turski og Dara Howell. Bare noen måneder senere tok hun sølv i Vinter-X Games Europa 2013 i Tignes, denne gangen bak Turski, men foran Howell.

Etter å ha vært ute med en kneskade tok hun sølvmedalje i sitt X Games-comeback, under slopestyleøvelsen i Vinter-X Games Aspen 2016. Med 91,66 poeng endte hun rett bak tidenes yngste gullvinner; 13 år gamle Kelly Sildaru fra Estland (93,00), og foran landsvenninnen Johanne Killi (85,66).

Christiansen tok sitt første X Games-gull i Big Air under X Games Oslo 2016, foran lagvenninnen Johanne Killi og svenske Emma Dahlström. I perioden 2011–2014 gikk hun på NTG Lillehammer.

Christiansen var programleder for Idrettsgallaen 2019, sammen med Nicolay Ramm.

Hun vant sesong 3 av Farmen kjendis og i 2019 tok hun over programlederrollen for ''Farmen Kjendis'' etter Gaute Grøtta Grav.

I november 2023 ble hun ansatt som kjøpesentersjef på Oddensenteret i Grimstad.

## Referanser


## Eksterne lenker
* 
* 
*
Rudolf Wilke

**Rudolf Wilke** (født 27. oktober 1873 i Braunschweig, død 4. november 1908 samme sted) var en tysk karikaturtegner og illustratør. 

Rudolf Wilke studerte bildekunst i München og Paris og delte atelier med kollegaen og vennen Bruno Paul (1874–1968). Han bidro med flere tegninger til det innflytelsesrike designmagasinet *[[Die Jugend]]*, før han begynte som tegner i det satiriske *[[Simplicissimus]]*. Sammen med forfatteren Ludwig Thoma og tegnerne Eduard Thöny og Olaf Gulbransson, overtalte han i 1906 redaktøren Albert Langen å gjøre om virksomheten til aksjeselskap slik at bidragsyterne kunne være med å styre innholdet.

Wilke tilhørte grunnstammen av dyktige illustratører i *Simplicissimus*. Tegningene hans uttrykte både skarp samfunnskritikk, avslappet ro og dyp forståelse for menneskelige svakheter; «ofrene» kunne komme fra alle samfunnslag: både adelige, korpsstudenter, militære, uteliggere og prester. Wilke tegnet gjerne i tynn pennestrek som Gulbransson, men en anelse mer rufsete enn ham, og behersket både blyant, tusj og dekkfarger, ofte i en raffinert blanding.

## Eksempler på illustrasjoner fra ''Simplicissimus''

File:Der_kleine_Rat_-_Wilke.jpg|*Der kleine Rat*, 1902
File:Vorwurf Wilke.jpg|*Vorwurf*, 1902
Image:Simplicissimus Ein anderer Wind.gif|*Ein anderer Wind* fra 1905 karikerer to gamle, selvgode studentforenings-medlemmer.
Image:Wilke-Students.jpg|*Ferienarbeit*, 1906
Image:Simplicissimus Zwei Welten.gif|*Zwei Welten*, 1907


## Referanser


## Eksterne lenker
* 
* Rudolf Wilkes tegninger i ''Simplicissimus'' (velg «W» og «Wilke, Rudolf»)
* Kort biografi (på fransk) og bildeeksempler
* Bildeeksempler fra ''Simplicissimus'' 1907-1908 (1)
* Bildeeksempler fra ''Simplicissimus'' 1907-1908 (2)
Tor Wennesland

**Tor Wennesland** (født 1952) er en norsk diplomat. Han var Norges ambassadør til Egypt og Libya 2011–2015. Fra 2020 til 2025 var Wennesland FNs spesialkoordinator for fredsprosessen i Midtøsten. I november 2024 formidlet FNs nyhetsavdeling et intervju med Wennesland der han opplyste at han var i ferd med å avslutte oppdraget.

## Bakgrunn og virke
Wennesland er utdannet cand.theol. fra Menighetsfakultetet i Oslo. I 1984 ble han tatt opp som aspirant i Utenriksdepartementet.

I 1992 ble han ansatt som generalsekretær i Europabevegelsen i Norge. Etter folkeavstemningen om norsk medlemskap i EU gikk han i 1995 tilbake til Utenriksdepartementet. I 1996 ble han rådgiver for planleggingsminister Terje Rød-Larsen. Da Rød-Larsen gikk av, vendte Wennesland tilbake til embetsverket i Utenriksdepartementet.

Fra 2007 til 2008 var han rådgiver for Tony Blair, Midtøsten-kvartettens utsending i Midtøsten. I 2008 ble han utnevnt til ministerråd ved Norges ambassade i Tel Aviv i Israel og leder av Norges representasjonskontor for den palestinske selvstyremyndigheten i Ramallah. Den 27. mai 2011 ble han utnevnt til ambassadør i Kairo. Sideakkreditering til Libya fulgte den 25. mai 2012.

Den 21. desember 2020 ble Wennesland av FNs generalsekretær utnevnt til FNs spesialkoordinator for fredsprosessen i Midtøsten.

Wennesland har også vært generalsekretær i Det internasjonale vannakademiet (The World Water Commission).

## Referanser
TT «Tindfonn» (1961)

**TT «Tindfonn»** ble bygget ved Harland & Wolff Ltd., Belfast, Nord-Irland. Hun ble levert til skipsreder Sigval Bergesen i mai 1961.

## «Tindfonn»
*1961: 30. mai: Levert til Skibs A/S Dalfonn ved Sigval Bergesen, Stavanger. Døpt «Tindfonn»

## «Atlas Pioneer»
*1976: mars: Solgt til Atlas Livestock Carrier SA, Panama, ved Hamburg-Süd Amerikanische DSGS, Hamburg. Forkortet og ombygd til transport av levende dyr ved Misubishi. Omdøpt «Atlas Pioneer»

## «Danny F.»
*1977: november: Solgt til Norleb Shipping Enterprises S.a.r.L. ved Fares Raschid Enterprises S.a.r.L, Beirut, Libanon. Omdøpt «Danny F.»
*1994: Overtatt av Central Shipping Co. S.a.r.L., Kingstown, Saint Vincent.
*1995: Hugget opp

## Kilder
* 

## Bilder
* «Danny F.» www.shipspotting.com
* «Danny F.» www.shipspotting.com

## Eksterne lenker
*
Carlos Betancur

**Carlos Alberto Betancur Gomez** (født 13. oktober 1989 i Ciudad Bolívar i Antioquia i Colombia) er en colombiansk landeveissyklist.

## Meritter

;2009
:Sølv Landevei, U23 VM i landeveissykling
;2010
:Sammenlagt, Girobio
::4. og 5. etappe
:1. etappe, Vuelta a Colombia
;2011
:Giro dell'Emilia
;2012
:Trofeo Melinda
:5. etappe, Belgia rundt
:5. etappe, Giro di Padania
:4.-plass sammenlagt, Giro del Trentino
::Ungdomstrøya
:4.-plass sammenlagt, Firedagers i Dunkerque
;2013
:Ungdomskonkurransen, Giro d'Italia
;2014
:Sammenlagt og 1. etappe, Tour du Haut Var
:Sammenlagt, ungdomstrøya, 5. og 6. etappe, Paris–Nice
;2016
:1. etappe, Vuelta a Castilla y León
:2. etappe, Vuelta Asturias Julio Alvarez Mendo
;2019
:Klasika Primavera

## Referanser


## Eksterne lenker
*
Bolero (Chopin)

***Boleroen***, op. 19, var skrevet av Frédéric Chopin i 1833 og utgitt året etter. Det er et av hans mindre kjente pianostykker, selv om det er blitt innspilt mange ganger.

Den generelle tonearten til Bolero er vanskelig å bestemme.  Verket åpner med tre unisone oktaver i G *fortissimo*, så en lang introduksjon i C-dur, før hoveddel av Boleroen er i A-moll. Det er avbrutt av seksjoner i A-dur, Ass-dur, Bess-moll og B-moll før det vender tilbake til A-moll. Det ender i en triumferende A-dur.

Verket var dedisert til den skotskfødte, men halvt franske Mademoiselle la Comtesse Émilie de Flahaut, som da bare var 14 år gammel, men som seinere ble grevinner av Shelburne.  

Den åpenbare inspirasjon for Boleroen var Chopins vennskap med den franske sopranen Pauline Viardot. Faren til Pauline, den kjente spanske  tenoren Manuel Garcia, hadde introdusert boleroer til Paris da Chopin kom til byen. Biografen hans, Frederick Niecks, spekulert på at det var inspirert av Boleroen i Daniel Aubers *[[La muette de Portici]]* fra 1828.

Til tross for det tilsynelatende spanske anstrøket i stykket, har det blitt beskrevet som en polonese i forkledning, eller en *bolero à la polonaise*, som med sine rytmer minner mer om den nasjonale dansen fra Chopins hjemland enn noe spansk. Det var skrevet fem år før Chopin besøkte Spania for første gang i 1838.

## Referanser
Vår Frue kirke (Trier)

**Vår Frues kirke** (tysk: *Liebfrauenkirche*) i Trier finnes like ved Trier domkirke, i sentrum av byen. Kirken ble påbegynt ca. 1235 og fullført ca. 1260.

Kirken ble i 1986 oppført på UNESCOs verdensarvliste som en del av Verdensarvsteder i Trier og Igel.
## Referanser

## Eksterne lenker
* 
* Kirkesamfunnets internettside
Vuelta a Colombia

**Vuelta a Colombia** er et colombiansk etapperitt innenfor landeveissykling, og blir årlig avholdt Colombia. Rittet er en del av UCI America Tour, der det er rangert med 2.2. 

Rittet er kjent som et av verdens aller mest harde ritt, grunnet alle fjellene som passeres.  Flere ryttere har dødd, både mens de har besteget fjellene og kjørt ned fra dem. For øyeblikket er rittet rundt 2000 km langt, fordelt ut på 15 etapper. Mange av rytterne som har vunnet etapper eller rittet sammenlagt, har seire fra Grand Tours. Ved siden av det profesjonelle rittet arrangeres det også konkurranse for dameryttere og U23-ryttere.

## Vinnere

## Referanser


## Eksterne lenker
* 
* Vuelta a Colombia på Cyclingarchives.com
Asia- og sørstillehavsmesterskapet i boccia 2009

**Asia- og sørstillehavsmesterskapet i boccia 2009** (3rd Asia and South Pacific Boccia Championships 2009) ble arrangert i Kowloon Park Sports Centre i Hongkong, i perioden 14. - 22. august 2009. 

## Resultater
### BC1

Kim Myeong-su slo Park Jae-suk 4-1 i finalen, og Chun Ping Cheung slo Tadtong Pattaya på tie-break i bronsefinalen, etter 3-3 ved full tid.


### BC2

Takayuki Hirose slo Hoi Ying Kwok 4-1 i finalen, og Chee Hoong Lee slo Jeong So-yeong 5-3 i bronsefinalen.


### BC3

Jeong Ho-won slo Nurulasyiqah Binte Mohammad Taha 12-0 i finalen, og Kim Han-soo slo Lieyuan Dong 10-0 i bronsefinalen.


### BC4

Yuk Wing Leung slo Cuifang Qi 6-2 i finalen, og Wai Yan Lau slo Man Yee Cheung 6-4 i bronsefinalen.


### BC1-2 lag

Thailand slo Kina 9-5 i finalen, og Sør-Korea slo Japan 8-5 i bronsefinalen.


### BC3 par

Sør-Korea slo Thailand 3-2 i finalen, og Hongkong slo Japan på tiebreak i bronsefinalen, etter 3-3 ved full tid.


### BC4 par

BC4-klassen ble spilt som round robin, og Hongkong vant alle sine tre kamper, riktignok med tie-break over Kina.


## Eksterne lenker
* CPISRA - 3rd Asia and South Pacific Boccia Championships 2009
Emily VanCamp

**Emily Irene VanCamp** (f. 1986) er en canadisk skuespillerinne.

## Bakgrunn
Hun ble født i Port Perry i Ontario og flyttet til Montréal som 12-åring etter å ha blitt tatt inn på ballettskole. Hun har tre søstre: Molly, Katie og Alison. Hun snakker flytende fransk.

## Karriere
Emily VanCamp er mest kjent for å spille Emily Thorne i TV-serien *[[Revenge (TV-serie)|Revenge]]*, som i Norge blir sendt på TV3. Hun har også spilt faste roller i to andre TV-serier, som Amy Abbott i *[[Everwood]]* og som Rebecca Harper i *[[Brothers & Sisters]]*.

Hun spilte mot Naomi Watts i *[[The Ring Two]]* (2005). I 2014 har hun signert på for å spille Sharon Carter i *[[Captain America: The Winter Soldier]]*.

## Utvalgt filmografi
* 2002–2006: *[[Everwood]]* – Amy Abbott (89 episoder)
* 2005: *[[The Ring Two]]* – Emily
* 2007–2010: *[[Brothers & Sisters]]* – Rebecca Harper (75 episoder)
* 2009: *[[Carriers]]* – Kate
* 2011–2013: *[[Revenge (TV-serie)|Revenge]]* – Emily Thorne (40 episoder)
* 2014: *[[Captain America: The Winter Soldier]]* – Sharon Carter

## Referanser


## Eksterne lenker
*
Henry Irving

**Henry Irving** (født **John Henry Brodribb** 6. februar 1838 i Keinton Mandeville i Somerset, død 13. oktober 1905 i Bradford) var en britisk sceneskuespiller fra viktoriatiden, kjent som en skuespiller-manager fordi han tok det fulle ansvaret (tilsyn av settet, belysning, regi, rollebesetning samt spille hovedrollen) sesong etter sesong ved Lyceum Theatre, som etablerte han selv og hans ensemble som representative for engelsk klassisk teater. Han var den første skuespiller som ble adlet. Irving er antatt å være inspirasjonen for tittelfiguren i Bram Stokers 1897 roman *[[Dracula]]*.

## Referanser


## Eksterne lenker
* 
* 
*
Jack Benny

**Jack Benny** (født **Benjamin Kubelsky** 14. februar 1894 i Chicago i Illinois, død 26. desember 1974 i Beverly Hills i California) var en amerikansk komiker, vaudeviller, radio-, fjernsyns- og filmskuespiller samt en notabel fiolinist. Han er anerkjent som en ledende amerikansk underholder fra det 20. århundre. Benny spilte roller som gnier og som dårlig fiolinspiller. Rollefiguren hans hevdet alltid å være 39 år gammel, uavhengig av Bennys faktiske alder.

## Karriere
### Radio
Jack Benny er i dag antagelig best husket som komiker i radio. *The Jack Benny Program* gjorde sin debut på *[[NBC|NBC Radio]]* i mai 1932, og ble raskt et av datidens mest populære radioprogrammer i USA. Programmet, som i forskjellige perioder ble sponset av produkter som Chevrolet og Lucky Strike, ble sendt hver søndag på amerikansk radio i en periode på over 20 år, til og med mai 1955.

### TV
Jack Benny gjorde sin debut på amerikansk fjernsyn i 1950. De første årene var hans TV-opptredender sporadiske, men ble mer hyppige etter at *The Jack Benny Program* opphørte på radio i 1955. I årene 1960-65 ble Jack Bennys TV-show sendt hver uke på amerikansk TV, og fulgte et konsept tilnærmet likt det tidligere radioprogrammet. Fra 1965 og fram til sin død fortsatte Benny å gjøre sporadiske opptredender på TV.

### Film
Benny gjorde sin første større rolle på film i 1930, i musikalen *Chasing Rainbows* regissert av Chuck Reisner. Han fortsatte å spille både større og mindre roller på film i tiårene som fulgte, og er i dag kanskje best husket for sin rolle i Ernst Lubitsch-filmen *[[Å være eller ikke være (1942)|Å være eller ikke være]]* (1942), hvor han spilte sammen med Carole Lombard i hennes siste film.

## Jack Benny i Norge
Jack Benny ble aldri spesielt kjent i Norge, ettersom hans opptredender i radio og fjernsyn ikke ble sendt her. Derimot ble flere av filmene hans vist her, f.eks. *Artists and Models Abroad* (1938).

## Referanser


## Eksterne lenker
* 
*
Mille Dinesen

**Mille Dinesen** (født 1974) er en dansk skuespiller. 

Hun spiller hovedrollen i TV-serien og filmen om Nynne fra henholdsvis 2005 og 2006. I 2012 hadde hun hovedrollen som den frekke og utradisjonelle lærer i ''Rita'' i serien av samme navn på dansk TV 2. Hun har også spilt mindre roller i for eksempel Danmarks Radios dramaserie *[[Borgen (TV-serie)|Borgen]]*.

Mille Dinesen er utdannet ved Statens Teaterskole i Danmark i 2004.

## Filmografi (utvalg)
### Filmer
* 2005 – *[[Nynne (film)|Nynne]]* 
* 2006 – *Sprængfarlig bombe*  	
* 2007 – *[[Cecilie (film)|Cecilie]]* 
* 2009 – *Storm*
* 2009 – *Simon & Malou*
* 2010 – *Bølle Bob - Alle tiders helt*
* 2010 – *[[Min søsters børn vælter Nordjylland]]*
* 2011 – *Alle for én*
* 2012 – *Talenttyven*
* 2012 – *[[Min søsters børn alene hjemme]]*
* 2013 – *[[Min søsters børn i Afrika]]*
* 2014 – *Copenhagen*
* 2016 – *Sorgenfri*
* 2016 – *Swinger*
* 2019 – *Jagtsæson*
* 2019 – *Hacker*
* 2022 – *Tag min hånd*
* 2023 – *Bytte bytte baby*
* 2024 – *Jagtsæson 2 - I medgang og modgang*
 	
### TV-serier
* 2006 – *[[Nynne (TV-serie)|Nynne]]* 
* 2010–2013 – *[[Borgen (TV-serie)|Borgen]]* 
* 2011 – *[[Den som dræber]]* 
* 2012–2013 – *[[Rita (TV-serie)|Rita]]*

### Stemmer til tegne-/animasjonsfilmer
* 2008 – *[[Kung Fu Panda]]* 
* 2011 – *[[Kung Fu Panda 2]]* 
* 2014 – *[[Legofilmen]]*
 
## Fotnoter

## Referanser

 


## Eksterne lenker
*